标题：幽兰草
价值定位
《幽兰草》由理论（即陈子龙《幽兰草题词》）和作品两部分组成，代表了以陈子龙为首的早期云间词派的词学观和创作实践，在解读《幽兰草》时，应当兼顾理论和创作两个层面。在《幽兰草题词》中，陈子龙对唐五代以后词的发展脉络进行了清理，并对各时代的词作了评价。他认为，南唐、北宋代表了词的最高成就，南宋以后开始变调，元、明则是词趋于衰落的阶段，面对明词日益显现的颓势，陈子龙表现了强烈的正本清源意识和振衰救弊的愿望，将复南唐、北宋词之古作为革除明词弊病的突破口，力图使词回归本源，还词以本来面貌。解读《幽兰草》即应以此为基本的出发点。
从题材和语象的选择，到以小令为主的体式运用，都体现了“云间三子”对南唐、北宋词婉约一派的认同和回归，其矫正明词异化的作用是显而易见的。然而，这种回归和矫正尚属外在形式，仅凭此并不足以与明词分庭抗礼，尤其是咏物、咏时令的题材，与明词热衷的花草美人风尚甚至别无二致。能够真正体现南唐、北宋词精髓的，是蕴涵于《幽兰草》中的内在情思和意蕴。
《幽兰草》充溢着浓重的情思，读之常觉得有一股潜气内转于字里行间。且不说最易储汇情思的恋情词，即使是咏时令和咏物之作，“三子”词亦多含情韵，可谓处处花草含情，时时风月着意。
词选陈子龙
《江蓠槛》词五十五首（全）
菩萨蛮（春雨）
廉纤暗锁金塘曲，声声滴碎平芜绿。无语欲摧红，断肠芳草中。
几分消梦影，数点胭脂冷。何处望春归？空林莺暮啼。南乡子（春风）却恨艳阳时，妆点蔫红嫁阿谁。一夜轻狂抛掷也，支离，纵有残花不自知。
盼杀到春迟，才到春前少一枝。不敢望人伤薄命，堪悲，明岁开时莫更吹。蝶恋花（春晓）才与五更春梦别，半醒帘栊，偷照人清切。检点凤鞋交半折，泪痕落镜红明灭。
枝上流莺啼不绝，故脱馀绵，忍耐寒时节。慵把玉钗轻绾结，恁移花影窗前没。清平乐（春绣）绣帘花散，难与东风算。拈得金针丝又乱，尚剩檀心一半。
几回黛蹙双蛾，斜添红缕微波。闲看燕泥欲堕，柳绵吹满轻罗。浣溪沙（五更）半枕轻寒泪暗流，愁时如梦梦时愁，角声初到小红楼。
风动残灯摇绣幕，花笼微月淡帘钩，陡然旧恨上心头。木兰花令（寒食）愁杀匆匆春去早，又恨恹恹春未了。罗袜痕轻映落花，玉轮碾处眠芳草。
当日香尘归后杳，独立斜阳人自老。不须此地怨东风，天涯何处销魂少。踏莎行（寄书）无限心苗，鸾笺半截，写成亲衬胸前折。临行检点泪痕多，重题小字三声咽。
两地魂销，一分难说，也须暗里思清切。归来认取断肠人，开缄应见红文灭。苏幕遮（清明）冷风尖，清梦杳。柳荡花飞，总为愁颠倒。钩较断肠无一了，细雨连天，排演黄昏早。
绣原长，青冢小，重问幽泉，可照红裳晓。地下伤春应不老，香魂依旧娇芳草。锦帐春（画眉）黛角新调，红潮疑泫。早斜对，菱花半转。压明波，横翠钿，似巫山不远，朝云初卷。
纤甲匀稜，同心细偃。叹此地，悲欢未稳。可浓愁，仍淡扫，问愁来几件，乱他深浅。木兰花（杨花）雨初晴，风骤起，漠漠一天云堕水。真似梦，也无愁，撩乱春心何日止。
耐缠绵，空徙倚，此去谁家金屋里。宁荡漾，莫沾泥，为侬留却轻狂矣。探春令（游丝）碧天拖逗懒悠悠，长短寻无处。为多情，绕遍闲庭院，牵不住，花飞去。
匆匆烟景催芳树，一缕萦朝暮。可春心断也，何曾断了，荡尽人间路。眼儿媚（春闺）袅袅东风软玉屏，闲摘护花铃。自薰罗袖，独寻绣线，懒与丁宁。
无端午梦逡巡起，春事已飘零。只愁又见，柳绵不定，燕语初停。虞美人（镜）碧阑囊锦妆台晓，泠泠相对早。剪来方尺小清波，容得许多憔悴暗消磨。
海棠一夜轻红倦，何事教重见？数行珠泪倩他流，莫道无情物也替人愁。少年游（春情）满庭清露浸花明，携手月中行。玉枕寒深，冰绡香浅，无计与多情。
奈他先倾离时泪，禁得梦难成。半晌欢娱，几分憔悴，重叠到三更。渔家傲（春暮）九十韶光如梦短，染红搓绿随深浅。赚得那人肠欲断，全不管，数声啼鴂风前散。
倚遍玉楼无计款，问春此去谁为伴？明岁芳菲依旧满，君莫算，未来先怕难消遣。长相思（西湖雨中）黛眉收，翠鬟流，厌损芳波一段愁，愁时梦未休。
山浮浮，水悠悠，欲问行云何处留？有人天际头。山花子（雨愁）销尽胭脂贴画屏，廉纤望断数风铃。再有凄凉何处也，总曾经。
白日卸妆支半枕，黄昏和泪悄中庭，料得满园青草里，雨冥冥。苏幕遮（咏枕）晚妆新，罗带绕。才到黄昏，付与愁多少？支尽泪痕天不晓，得傍香云，夜夜金钗小。
绣帏深，银烛杳。残月疏更，有梦何时了？一角无情装叠早，连宵枉惹多情恼。醉桃源（题画）朱阑清影下帘时，泠泠修竹低。满园空翠拂人衣，流莺无限啼。
莲叶小，荇花齐，雨余双燕归。红泉一带过桥西，香销午梦微。满庭芳（和少游送别）紫燕翻风，青梅带雨，共寻芳草啼痕。明知此会，不得久殷勤。约略别离时候，绿杨外，多少销魂。才提起，泪盈红袖，未说两三分。
纷纷，从去后，瘦憎玉镜，宽损罗裙。念飘零何处，烟水相闻。欲梦故人憔悴，依稀只隔楚山云。无过是，怨花伤柳，一样怕黄昏。醉红妆（咏萤）空庭星露暗香消，冷荧荧，烟外飘。一帘凉影点清宵，明还灭，弄花梢。
多情飞上翠云翘，倩他照，晚妆娇。更喜玉纤轻拂下，偏不见，落红绡。醉花阴（不寐）几遍闲愁都过了，余得三更少。转觉碧澄澄，玉枕香绡， 相对银缸小。
任他憔悴伤怀抱，尚怕邻鸡早。倘有梦来时，辜负多情， 一夜天涯绕。满江红（五日）槐院深阴，乱花影半钩罗袜。逞鲛绡香透，兰汤脂滑。百草分来红袖满，双蛾飞上湘裙折。更亭亭无语照池塘，愁时节。
伤心事，人难说；芳年恨，经今切。且玉箫金管，画船明月。微雨樽前冰簟冷，轻风扇底莲歌歇。问多情谁似五丝长？同千结。一剪梅（咏燕）剪侧轻风翠尾流。雨点梨花，卷上帘钩。叮咛谁语苦匆匆，诉与情人，分得红楼。
垒就新巢自在游。来便伤春，去又悲秋。玉窗重见旧娉婷，前岁多愁，今岁多愁。谒金门（五月雨）莺啼处，摇荡一天凉雨。极目平芜人尽去，断虹明碧树。
费得炉烟无数，只有轻寒难度。忽见西楼花影露，弄晴催薄暮。山花子（夏夜）静掩珠帘透麝兰，黄昏池阁翠眉残。叶上数声梅子雨，损红颜。
小扇风微云鬓乱，薄罗香衬玉肌寒。折得一枝新浴后，意阑珊。如梦令（艳体）红烛逢迎何处？笑倚玉人私语。莫上软金钩，留取水沉浓雾。
难去。难去。门外尺深花雨。蝶恋花（落叶和舒章）金井雕栏蛩语歇，独上空阶，簌簌惊罗袜。满院西风人影绝，乱鸦啼断寒枝月。
今夜霜花楼外滑，一曲屏山，遮过灯明灭。几阵纱窗声不辍，梦中又到愁时节。临江仙（小春）西风料峭黄花暮，斜阳一角红楼。罗衣添得又还休，银蝉寒指甲，宝鸭暖藏钩。
忽忆软金杯自捧，重携残烛淹留。于今玉漏漫悠悠，不知千里梦，无奈五更愁。南乡子（冬闺）花发小屏山，冻彻胭脂暮倚阑。添得金炉人意懒，云鬟，为整犀梳玉手寒。
尽日对红颜。画阁深深半掩关。冰雪满天何去也，眉弯，两脸春风莫放残。玉楼春（冬别）满堤衰柳寒塘暮，知有销魂难觅处。北风吹彻断鸿声，江水梦成明月路。
郁金裙系相思缕，霜雪催人真欲去。行云何许太无情，十二峰头留不住。蝶恋花 （偶见）袅袅花阴罗袜软，无限芳心，初与春消遣。小试娇莺才半啭，海棠枝上东风浅。
一段行云何处剪，掩过雕阑，送影湘裙展。隔着乱红人去远，画楼今夜珠帘卷。鹊踏枝（除夕舒章以此词见寄 因秉烛和之）
金屋珠楼多遍了，试问东风，着意知多少？一种艳阳浑欲扫，飞烟浅破丁香小。
初放柳条明月晓，为写相思，惯绣双双鸟。莫说轻红何处好，催人连夜伤春早。虞美人（立春）玉楼昨夜冰壶泻，又是春来也。韶光不与昔年同，只有花枝依旧爱东风。
沉沉芳信初添绣，尚拥余香透。今宵喜短减相思，奈我多愁偏向日长时。虞美人（梅花）枝头残雪余寒透，人影花阴瘦。红妆悄立暗消魂，镇日相看无语又黄昏。
香云黯淡疏更歇，惯伴纤纤月。冰心寂寞恐难禁，早被晓风零乱奈春深。南柯子（春月）淡淡花梢去，融融翠影流。碧天无际迥含愁，留得一庭清露上帘钩。
风软飞红定，烟深惨绿收。为谁相送海西头，应有玉箫吹断凤凰楼。望远行（人日）晓日深沉画阁眠，银剪闲开半圆。小屏风上又新年，绮罗香衬落金钿。
思往事，恨绵绵。怕说梅妆柳烟。裁成华胜寄谁边？一春常是泪花前。探春令（上元雨）寒梅香断满帘风，庭院春无主。火微红，明灭纱窗里，知有玉人低语。
年时花月相逢处，隔小桥几许。想今宵独剔，银灯和泪，多了黄昏雨。南乡子（春寒）小院雨初残，一半春风绣幕间。强向玉梅花下走，珊珊，飞雪轻狂点翠鬟。
淡月满阑干，添上罗衣扣几番。今夜西楼寒欲透，红颜，黛色平分冻两山。玉蝴蝶（美人）才过十三春浅，珠帘开也，一段云轻。愁绝腻香温玉，弱不胜情。渌波泻、月华清晓；红露滴、花睡初醒。理银筝，纤芽半掩，风送流莺。
娉婷，小屏深处，海棠微雨，杨柳新晴。自笑无端，近来憔悴为谁生。假娇憨，戏揉芳草；暗伤感、泪点春冰。且消停，萧郎归矣，莫怨飘零。醉落魄（春闺风雨）花娇玉暖，镜台晓拂双蛾展。一天风雨青楼断，斜倚栏干，帘幕重重掩。
红酥轻点樱桃浅，碧纱半挂芙蓉卷。真珠细滴金杯软。几曲屏山，镇日飘香篆。天仙子（春恨）古道棠梨寒恻恻，子规满路东风湿。留连好景为谁愁，归潮急，暮云碧。和雨和晴人不识。
北望音书迷故国。一江春水无消息。强将此恨问花枝，乱红积，莺如织，我泪未弹花泪滴。丑奴儿令（春潮）红霞绿芷烟波急，欲问西洲，莫寄东游，千里清江一线愁。
落花乱点湘文皱，昨暮琼楼，今日兰舟，为送多情晓夜流。点绛唇（黄昏）帘卷斜阳，东风罗带吹芳径。月华初映，人影阑干并。
又怯空房，花下双鬟等。青灯冷，碧纱烟静，半晌愁难定。惜分飞（新柳）池上轻阴莺暗度，啼破淡黄烟雾。一种愁难诉，不禁着意东风处。
千缕青青青半吐，染就满溪花露。多是三春误，常教送断行人路。更漏子（春闺）愁眉晓，明妆夜，多为海棠欲谢。纱窗下，绣床间，沉吟花信寒。
残红泻，余香惹，撩乱日常时也。门寂寂，意茫茫，凭他双燕忙。桃源忆故人（南楼雨暮）
小楼极望连平楚，帘卷一帆南浦。试问晚风吹去，狼籍春何处？
相思此路无重数，毕竟天涯几许？莫听娇莺私语，怨尽梨花雨。蝶恋花（春日）雨外黄昏花外晓，催得流年，有恨何时了？燕子又来春渐老，乱红相对愁眉扫。
午梦阑珊归梦杳，醒后思量，踏遍闲庭草。几度东风人意恼，深深院落芳心小。小重山（水阁春月）曲槛疏帘红袖轻，粉塘烟乍卷，柳初醒。一池潮涨小桥横，微风起，摇荡月华生。
春色满中庭，玉人愁不寐，暗吹笙。碧波流彻夜三更，妆楼影，还照杏花明。画堂春（雨中杏花）轻阴池馆水平桥，一番弄雨花梢。微寒著处不胜娇，此际魂销。
忆昔青门堤外，粉香零乱朝朝。玉颜寂寞淡红飘，无计春宵。浪淘沙（春恨）阁外晓云生，烟草初醒。一番风雨一番晴，几度销魂还未了，又到清明。
偏是对娉婷，特地飘零。落花春梦两无凭，满眼离愁留不住，悔我多情。蓦山溪（ 寒食  ）碧云芳草，极目平川绣。翡翠点寒塘，雨霏微、淡黄杨柳。玉轮声断，罗袜印花阴，桃花透，梨花瘦，遍试纤纤手。
去年此日，小苑重回首。晕薄酒阑时，掷春心，暗垂红袖。韶光一样，好梦已天涯，斜阳候，黄昏又，人落东风后。青玉案（春暮）青楼恼乱杨花起，能几日，东风里？回首三春浑欲悔，落红如梦，芳郊似海，只有情无底。
华年一掷随流水，留不住，人千里。此际断肠谁可比？离筵催散，小窗惜别，泪眼栏干倚。武陵春（闺怨）看尽雕梁双燕子，倦倚绿云松。抛却闲愁入梦中，一半剩眉峰。
强蹙凌波寻蝶路，金缕罥芳丛。杜宇声声和泪红，洒不遍，落花风。浣溪沙（杨花）百尺章台撩乱吹，重重帘幕弄春晖，怜他飘泊怨他飞。
淡日滚残花影下，软风轻送玉楼西，天涯心事少人知。